தில்லி காவல்துறை

தில்லி காவல்துறை (Delhi Police (DP), தில்லி தேசிய தலைநகர் பகுதியை காவல் காக்கும் அமைப்பாகும். இது இந்திய அரசின் உள்துறை அமைச்சகத்தின் நேரடிக் கட்டுப்பாட்டில் இயங்குகிறது.  இதுவே உலகின் பெரிய பெருநகர காவல்படையாகும். தில்லி காவல் படையின் 25% காவலர்கள் முக்கியமானவர்களின் பாதுகாப்பு பணியில் உள்ளனர்.

தில்லி காவல்துறை தில்லியின் 11 மாவட்டங்களை தனது காவல் கட்டுப்பாட்டில் கொண்டுள்ளது. 2019இல் தில்லியானது 15 காவல் மாவட்டங்களாகப் பிரிக்கப்பட்டுள்ளது. ஒவ்வொரு காவல் மாவட்டத்திற்கு ஒரு காவல் துணை ஆணையர் தலைமையில் இயங்குகிறது.

தற்போதைய அமைப்பு
 
சனவரி 2019 நிலவரப்படி, தில்லி காவல்துறை 178 காவல் நிலையங்கள் மற்றும்  15 காவல் மாவட்டங்களைக் கொண்டுள்ளது. இது தவிர 7 இரயில்வே காவல் நிலையங்கள், 16 மெட்ரோ இரயில் காவல் நிலையங்கள் மற்றும் பொருளாதார குற்றப்பிரிவு, குற்றப்பிரிவு, சிறப்பு பிரிவு, பெண்கள் மற்றும் குழந்தைகளுக்கான சிறப்பு காவல் பிரிவு மற்றும் விழிப்புணர்வு என 5 சிறப்பு குற்றப்பிரிவு காவல் நிலையங்கள் செயல்படுகிறது.

பயிற்சி
1984ஆம் ஆண்டு முதல், தில்லி காவல் பயிற்சிக் கல்லூரிகள் ஜரோடா கலான் மற்றும் தில்லியின் வஜிராபாத் கிராமத்தில் அமைந்துள்ளது.

தலைமையகம்
தில்லி காவல்துறையின் புதிய தலைமையகம் ஜெய் சிங் மார்க், கன்னாட் பிளேஸ், புது தில்லியில் அமைந்துள்ளது.  தில்லி காவல் ஆணையாளரின் கீழ் தில்லி காவல்துறை பன்னிரண்டு கிளைகளாக பிரிக்கப்பட்டுள்ளது. முக்கிய நான்கு கிளைகள், ஒவ்வொன்றும் ஒரு சிறப்பு காவல் ஆணையாளரின் கீழ் செயல்படுகிறது.

 சிறப்பு காவல் ஆணையாளர் (நிர்வாகம்): அவருக்கு கீழ் மூன்று காவல் இணை ஆணையாளர்களையும், இரண்டு கூடுதல் சிறப்புக் காவல் ஆணையாளர்களையும் கொண்டுள்ளது. அவர்களில் ஒருவர் தலைமையகத்திற்கு பொறுப்பு. ஒவ்வொரு இணை மற்றும் கூடுதல் சிறப்பு ஆணையாளரின் கீழ் ஒரு துணை காவல் ஆணையாளர் இருக்கிறார். தலைமையகத்திற்கு பொறுப்பான சிறப்பு காவல் ஆணையாளர் மக்கள் தொடர்புகளுக்கு பொறுப்பானவர் மற்றும் அவருக்கு கீழ் ஒரு மக்கள் தொடர்பு அதிகாரி உள்ளார்.

 சிறப்பு காவல் ஆணையாளர் (பயிற்சி): சிறப்பு காவல் ஆணையாளரின் கீழ்  ஒரு துணை போலீஸ் கமிஷனர் பயிற்சிக் கல்லூரியின் முதல்வராக உள்ளார். 

சிறப்பு காவல் ஆணையாளர் (பாதுகாப்பு): பாதுகாப்பு சிறப்பு ஆணையாளரின் கீழ் மூன்று இணை காவல் ஆணையாளர்கள் உள்ளனர்.  ஒவ்வொருவருக்கும் கீழ் ஒரு கூடுதல் சிறப்பு காவல் ஆணையாளர்கள் உள்ளார். இவர் ஒவ்வொரு காவல்துறை பட்டாலியன்களுக்கு உத்தரவுகளை வழங்குகிறார்

 சிறப்பு காவல் ஆணையாளர் (உளவுத்துறை): சிறப்பு காவல் ஆணையாளரின் கீழ்  ஒரு கூடுதல் காவல் ஆணையாளர்  ஒரு இணை காவல் ஆணையாளர் பணிபுரிகிறார்கள்.

தில்லி காவல் துறையின் உதவி எண்கள்
 காவல் கட்டுப்பாட்டு அறை - 100/112
 மூத்த குடிமக்கள் பாதுகாப்பு உதவிப் பிரிவு - 1291
 போக்குவரத்து பிரச்சனைகள் - 1095
 மகளிர் உதவி எண் - 1091
 ஆபாச அழைப்பு மற்றும் பாலியல் துன்புறுத்தலுக்கு எதிரான உதவி எண்கள் – 1091
 தீவிரவாதம் – 1090
 வடகிழக்கு மக்களுக்கான உதவி எண் – 1093

மேற்கோள்கள்

தில்லி
காவல்துறை
இந்திய உள்துறை அமைச்சகம்